Jake Lacy

Jake Lacy (* 14. február, 1986, Greenfield, Massachusetts, USA) je americký herec.

 Detstvo a mladosť 

Lacy sa narodil v meste Greenfield v štáte Massachusetts. Vyrastal v Pittsforde vo Vermonte. Jeho stará mama z matkinej strany sa narodila na havajskom ostrove Molokai a mala z polovice havajský pôvod. Navštevoval strednú školu Otter Valley Union, ktorú dokončil v roku 2004.

V roku 2008 ukončil štúdium na University of North Carolina School of the Arts. Po škole chvíľu pracoval v rôznych brigádach — ako recepčný vo fitnescentre, pomocná sila v bare a čašník — a popritom chodil na konkurzy, až kým nezískal úlohu Caseya v seriáli Bláznivá rodinka.

 Kariéra 

Už na strednej škole hral v divadelných predstaveniach a účinkoval aj profesionálne – napríklad ako Demetrius v Shakespearovej Sna noci svätojánskej a ako Conrad v Veľa kriku pre nič. Krátko sa objavil aj v seriáli Guiding Light, ešte pred jeho zrušením. 

V rokoch 2010 až 2011 stvárnil postavu Caseyho v sitcome Bláznivá rodinka. V sitkome si zahral po boku hercov ako JoAnna Garcia Swisher, Jennifer Finnigan, Josh Cooke a Kurt Fuller. Neskôr účinkoval v posledných dvoch sériách seriálu Kancelária.

V roku 2014 si zahral po boku herečky Jenny Slate v romantickej komédii Náhodná známosť. O rok neskôr, si zahral vo filme Carol, v ktorom stvárnil priateľa postavy, ktorú hrala Rooney Mara. V roku 2016 účinkoval vo filmoch z obdobia 2. svetovej vojny Their Finest a v politickom trileri Prípad Sloane.

V rokoch 2017 až 2018 účinkoval v televíznom seriáli I'm Dying Up Here.

V roku 2019 sa objavil v minisérii Fosse/Verdon ako milostný záujem postavy Gwen Verdonovej, ktorú stvárnila Michelle Williams. V roku 2021 sa pripojil k hereckému obsadeniu minisérie Biely lotos. V rovnakom roku si zahral v životopisnom filme Ricardovi, po boku hercov ako Nicole Kidman, Javier Bardem a J.K. Simmons.

V roku 2022 hral v dramatickej minisérii Rodinný priateľ. V rovnakom roku si z Maikou Monroe zahral v dráme Significant Other.

 Súkromný život 

Lacy sa oženil s Lauren Deleo v auguste 2015 a majú spolu dvoch synov.

 Iné projekty 

 Externé odkazy 



 Zdroj 

Kategória:Filmoví herci USA
Kategória:Televízni herci USA
Kategória:Divadelní herci USA
Kategória:Osobnosti z Massachusetts